PF ปลื้ม! โครงการ “เลค เลเจนด์ บางนา-สุวรรณภูมิ” คว้ารางวัลชนะเลิศระดับเอเชีย
PF ปลื้ม! โครงการ “เลค เลเจนด์ บางนา-สุวรรณภูมิ” คว้ารางวัลชนะเลิศระดับภูมิภาคเอเชีย PropertyGuru Asia Property Awards 2022
PF ปลื้ม! โครงการ “เลค เลเจนด์ บางนา-สุวรรณภูมิ” คว้ารางวัลชนะเลิศระดับภูมิภาคเอเชีย PropertyGuru Asia Property Awards 2022
19 ธ.ค. 2565

บริษัท พร็อพเพอร์ตี้ เพอร์เฟค จำกัด (มหาชน) หรือ PF ระบุว่า หลังจากคว้ารางวัลสุดยอดอสังหาริมทรัพย์แห่งประเทศไทยมาครองแล้ว 2 รางวัล ล่าสุด “เลค เลเจนด์ บางนา-สุวรรณภูมิ” โครงการร่วมทุนบริษัทฯ และ ฮ่องกง แลนด์ ยังได้รับรางวัลชนะเลิศในระดับภูมิภาคเอเชีย จากการประกาศรางวัล PropertyGuru Asia Property Awards ประจำปี 2565
โดย PropertyGuru Asia Property Awards มีจำนวนทั้งสิ้น 48 สาขา คัดเลือกผู้ชนะเลิศจากประเทศต่างๆ ทั่วทั้งภูมิภาคเอเชียแปซิฟิก ได้แก่ จีน สิงคโปร์ มาเลเซีย อินโดนีเซีย ฟิลิปปินส์ เวียดนาม กัมพูชา อินเดีย ออสเตรเลีย และ ไทย ผู้ชนะเลิศถือเป็นตัวแทนที่ยอดเยี่ยมที่สุดในเอเชีย โดยโครงการอสังหาริมทรัพย์จากประเทศไทย คว้ารางวัลชนะเลิศระดับภูมิภาคจำนวน 7 รางวัล และโครงการ “เลค เลเจนด์ บางนา-สุวรรณภูมิ” ได้รับรางวัลชนะเลิศระดับภูมิภาคเอเชีย ในสาขา Best Waterfront Housing/Landed Development (Asia) นับเป็นบทสรุปแห่งความสำเร็จในการสร้างสรรค์โครงการหรูริมทะเลสาบ พร้อมคฤหาสน์ระดับซูเปอร์ลักซ์ชัวรี่ติดทะเลสาบได้อย่างโดดเด่นที่สุดในเอเชีย
สำหรับโครงการ “เลค เลเจนด์ บางนา-สุวรรณภูมิ” ตั้งอยู่ในทำเลใกล้สนามบินสุวรรณภูมิเพียง 5 นาที ในสังคมที่เป็นส่วนตัวด้วยจำนวนเพียง 127 ยูนิต จุดเด่นของโครงการอยู่ที่ทะเลสาบที่มีขนาดใหญ่ถึง 100 ไร่ ซึ่งใหญ่ที่สุดในทำเลบางนา-สุวรรณภูมิ และยังเป็นโครงการที่อยู่อาศัยโครงการแรกที่ดีไซน์เป็นคฤหาสน์บนเนินเล่นระดับในแบบ Contour Landscape ริมทะเลสาบ ในคอนเซ็ปท์ Modern Italian Lakeside Villa โดยได้แรงบันดาลใจจากทะเลสาบโคโม่ ประเทศอิตาลี